Inalvis Etxebarria Pando

Inalvis "Ina" Etxebarria Pando (Sancti Spiritus, Kuba, 1977ko martxoaren 8a) dantzaria, dantza irakaslea, koreografoa eta Hotzikara konpainiaren zuzendaria da.

 Bizitza 
Kuban jaio eta dantzari ikasketak bertan egin zituen arren, 2007tik Durangon bizi da eta harrera herrian jarraitzen du dantzan eta dantza irakasle. 2023an Hotzikara konpainia sortu zuen.

 Formakuntza 
Inalvis Kuban hasi zen dantza eskolak hartzen. Hasieran ballet klasikoa ikasi zuen Arte Eskola Bokazionalean (EVA) eta ondoren dantza garaikidea Arte Goi Institutuan (ISA). Bere formazioa Madrilen jarraitu zuen eta Arte Eszenikoetako eta desgaitasuneko maistra gisa trebatu zen Maite León Fritsch Psikoballet eskolan.

 Dantzari eta koreografo 
Kuban dantzaria izan zen honako dantza, barietate-ikuskizun eta folklore konpainietan: Danza Teatro Retazos, Danza Contemporánea de Cuba, Villarte Show eta Oyu Obban. Euskal Herrira etorrita, dantzari jardun zuen Operaren Lagunen Bilboko Elkartean (ABAO).

Dantzari eta koreografo lana egin du ondorengo sorkuntzetan: 

 Sagutxu Tuntuna
 Elurzuriren Hiru Heriotzak
 Sintoniak
 La puta respetuosa
 Nahaste borraste

 Dantza irakasle 
Gernika-Lumoko Ross Dantza Eskolan eta Durangoko Zirkin eskolan lan egin du balleteko eta dantza garaikideko irakasle gisa eta Durangoko Eguzki zentroan Dantza eta Desgaitasuna proiektua zuzendu du. 2023tik Ina dantza eskolan dihardu.

 Bestelakoak 
2017an, Durangoko Ezkurdin Emakumeenganako indarkeriaren aurkako dantza antolatu zen, Ina koreografoak zuzenduta.

2025eko apirilean Durangoko leku esanguratsuenetan dantza, musika eta arte plastikoen erakustaldiak antolatu zituen Inak Dantza Kalean izenburupean. Ekimen honen helburua dantza Durangoko arkitekturarekin uztartzea zen, espazioak erritmo, gorputz adierazpen, kolore eta bizitzaz betez, non publikoak eta partehartzaileek dantza estilo ezberdinak ikusi ahal izan zituen gonbidatutako dantza eskola eta konpainien eskutik. Durangoko eta Bizkaiko beste herri batzuetako dantza eskola eta arte adierazpen ezberdinetako taldeen laguntza izan zuten.

 Erreferentziak 

 Kanpo estekak 

Kategoria:Kubatarrak
Kategoria:Durangarrak
Kategoria:Euskal Herriko dantzariak
Kategoria:Emakume dantzariak
Kategoria:Euskal Herriko koreografoak
Kategoria:Emakume koreografoak
Kategoria:Dantza irakasleak
Kategoria:Emakume irakasleak
Kategoria:Euskal Herriko irakasleak